section_heading: Životopis
paragraph_text: Orkestrom je prvi put ravnao 1965., a dirigentsku je karijeru poslije studija počeo najprije kao asistent dirigenta (1971. – 1978.) i zatim kao stalni dirigent Slovenske filharmonije (1978. – 1991.). U razdoblju od 1974. do 1976. bio je šef dirigent Komornog orkestra RTV Ljubljana, a istu je dužnost od 1979. do 1981. obnašao ravnajući Zagrebačkim simfoničarima RTZ.HUOKU – Hrvatska udruga orkestralnih i komornih umjetnika: Simfonijski orkestar HRT, pristupljeno 8. veljače 2015. Godine 1988. utemeljuje i kao umjetnički ravnatelj sve do 2001. vodi Komorni ansambl Slovenicum.SIGIC, Slovenski glasbenoinformacijski center: Komorni ansambel Slovenicum, pristupljeno 8. veljače 2015. Od 2001. do 2006. bio je šef dirigent Beogradske filharmonije, te je svojim znanjem i dirigentskim umijećem znatno unaprijedio umjetničke dosege i tog orkestra.<ref>e-novine.com – Beogradska filharmonija: Sećanje na Đinđića, pristupljeno 7. veljače 2015. Do danas je ravnao mnogim praizvedbama djela suvremenih skladatelja, a osim standardnoga koncertantnoga i simfonijskoga repertoara, ravnao je i izvedbama 90-ak opera. Nastupao je s najuglednijim orkestrima bivše Jugoslavije te gostovao diljem Europe, u Rusiji, Turskoj, Sjedinjenim Američkim Državama, Kini, Tajvanu, Južnoj Koreji i Kolumbiji.